CELEX: 32014R0059
Language: da
Date: 2014-01-23 00:00:00
Title: Kommissionens forordning (EU) nr. 59/2014 af 23. januar 2014 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af svovldioxid/sulfitter (E 220-228) i aromatiserede vinbaserede produkter  EØS-relevant tekst

24.1.2014   
            
            
               DA
            
            
               Den Europæiske Unions Tidende
            
            
               L 21/9
            
         KOMMISSIONENS FORORDNING (EU) Nr. 59/2014
   af 23. januar 2014
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelse af svovldioxid/sulfitter (E 220-228) i aromatiserede vinbaserede produkter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               EU-listen over fødevaretilsætningsstoffer kan opdateres i overensstemmelse med den fælles procedure, jf. artikel 3, stk. 1, i Europa-Parlamentets og Rådets forordning (EF) nr. 1331/2008 (2), enten på Kommissionens initiativ eller som følge af en ansøgning.
            
         
               (3)
            
            
               En ansøgning om godkendelse af anvendelsen af svovldioxid/sulfitter (E 220-228) i aromatiserede vinbaserede produkter, som defineret i artikel 2 i Rådets forordning (EØF) nr. 1601/91 (3), blev indgivet den 27. marts 2013 af producenterne af disse produkter og er blevet gjort tilgængelig for medlemsstaterne.
            
         
               (4)
            
            
               Der er et teknologisk behov for anvendelsen af svovldioxid/sulfitter (E 220-228) i aromatiserede vinbaserede produkter. Svovldioxid/sulfitter (E 220-228) tilsættes for at standse iltning og hæmme væksten af mikroorganismer, hvilket resulterer i, at produkternes farve og smag bedre bevares. Disse produkter, som vermouth, bør især beskyttes, da de ofte opbevares i lang tid, efter at flasken er blevet åbnet.
            
         
               (5)
            
            
               Den Videnskabelige Komité for Levnedsmidler har fastlagt acceptable daglige indtag for svovldioxid/sulfitter (E 220-228) (4). Aromatiserede vinbaserede produkter er alkoholholdige drikkevarer, der sædvanligvis konsumeres som et alternativ til andre alkoholholdige drikkevarer som vin, i hvilke det er tilladt at anvende svovldioxid/sulfitter. Den ekstra eksponering for svovldioxid/sulfitter (E 220-228) som følge af denne nye anvendelse vil fortsat være begrænset og vil ikke føre til en forøgelse af det samlede indtag. Det bør derfor tillades at anvende svovldioxid/sulfitter (E 220-228) som konserveringsmiddel og antioxidant i aromatiserede vinbaserede produkter.
            
         
               (6)
            
            
               I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet, inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Eftersom godkendelsen til at anvende svovldioxid/sulfitter (E 220-228) som konserveringsmiddel i aromatiserede vinbaserede produkter er en opdatering af nævnte liste, der ikke kan få virkninger for menneskers sundhed, er det ikke nødvendigt at anmode om en udtalelse fra Den Europæiske Fødevaresikkerhedsautoritet.
            
         
               (7)
            
            
               Bilag II til forordning (EF) nr. 1333/2008 bør derfor ændres i overensstemmelse hermed.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter datoen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. januar 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (EUT L 354 af 31.12.2008, s. 1).
   
      (3)  Rådets forordning (EØF) nr. 1601/91 af 10. juni 1991 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter (EFT L 149 af 14.6.1991, s. 1).
   
      (4)  http://ec.europa.eu/food/fs/sc/scf/reports/scf_reports_35.pdf
   
      BILAG
      I del E i bilag II til forordning (EF) nr. 1333/2008 foretages følgende ændringer:
      
                  1)
               
               
                  I fødevarekategorien 14.2.7.1 »Aromatiserede vine« indsættes følgende oplysninger efter E 200-203:
                  
                               
                           
                           
                              »E 220-228
                           
                           
                              Svovldioxid/sulfitter
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Maksimumsværdierne er udtrykt som den samlede mængde SO2 fra alle kilder; et SO2-indhold på højst 10 mg/kg eller 10 mg/l lades ude af betragtning.«
                                       
                                    
                        
            
                  2)
               
               
                  I fødevarekategorien 14.2.7.2 »Aromatiserede vinbaserede drikkevarer« indsættes følgende oplysninger efter E 200-203:
                  
                               
                           
                           
                              »E 220-228
                           
                           
                              Svovldioxid/sulfitter
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Maksimumsværdierne er udtrykt som den samlede mængde SO2 fra alle kilder; et SO2-indhold på højst 10 mg/kg eller 10 mg/l lades ude af betragtning.«
                                       
                                    
                        
            
                  3)
               
               
                  I fødevarekategorien 14.2.7.3 »Aromatiserede cocktails af vinprodukter« indsættes følgende oplysninger efter E 200-203:
                  
                               
                           
                           
                              »E 220-228
                           
                           
                              Svovldioxid/sulfitter
                           
                           
                              200
                           
                           
                              (3)
                           
                           
                               
                           
                        
                               
                           
                           
                               
                           
                           
                              
                                          (3):
                                       
                                       
                                          Maksimumsværdierne er udtrykt som den samlede mængde SO2 fra alle kilder; et SO2-indhold på højst 10 mg/kg eller 10 mg/l lades ude af betragtning.«